Document ID: 31973R3539

31973R3539
L 361/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3539/73 НА СЪВЕТА
от 18 декември 1973 година
относно ставката на таксите при внос, които се събират за малки нетърговски пратки от селскостопански продукти и стоки, които подлежат на разпоредбите на Регламент (ЕИО) № 1059/69
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 43 и 235 от него,
като взе предвид Акта (1), приложен към Договора за присъединяване на нови държави-членки към Европейската икономическа общност и Европейската общност за атомна енергия, подписан на 22 януари 1972 г., и по-специално член 62, параграф 1 от него,
като взе предвид предложението на Комисията,
като взе предвид становището на Европейския парламент,
като има предвид, че в дял II B от предварителните разпоредби на Общата митническа тарифа в приложението към Регламент (ЕИО) № 950/68 на Съвета (2) от 28 юни 1968 г., последно изменен с Регламент (ЕИО) № 2260/73 (3), се предвижда, че когато заинтересованата страна не изисква да се прилага нормалната ставка, следва да се начислява мито с фиксиран размер от 10 % ad valorem за стоки, които се изпращат в малки пратки на частни лица, при условие че вносът на тези стоки няма търговски характер;
като има предвид, че, без да се застрашават целите на общата селскостопанска политика, е полезно и възможно по същите методи да се събират всички останали вносни такси за селскостопански продукти, както и за някои стоки, които подлежат на системата за размяна, предвидена в Регламент (ЕИО) № 1059/69 на Съвета (4) от 28 май 1969 г. относно определяне на приложимия търговски режим за някои стоки, получени чрез преработка на селскостопански продукти, последно изменен с Регламент (ЕИО) № 1491/73 (5);
като има предвид, че една и съща сделка може да доведе до събирането на няколко различни такси; като има предвид, че за да може да се прилага система за облагане с фиксирана такса, за постигането на нейната цел е необходимо да се прилага една-единствена такса с фиксиран размер вместо всички тези такси,
ПРИЕ НАСТОЯЩИЯ РЕГЛАМЕНТ:
Член 1
1. В случай на малки нетърговски пратки, посочени в дял II B, параграф 2 от предварителните разпоредби на Общата митническа тарифа в приложението към Регламент (ЕИО) № 950/68, на мястото на вносните такси, определени в рамките на общата селскостопанска политика, и на предвидените такси за стоките в Регламент (ЕИО) № 1059/69, се събира таксата с фиксиран размер, посочена в параграф 1 от упоменатия дял II B.
2. Когато една и съща сделка може да доведе до събирането на няколко различни такси, вместо всички такси се събира таксата с фиксиран размер, която е посочена в параграф 1.
3. Въпреки това разпоредбите на параграф 1 не се прилагат, когато, преди да се начислят посочените такси с фиксиран размер за стоки и селскостопански продукти, получателят поиска те да подлежат на съответните вносни такси.
Член 2
Настоящият регламент влиза в сила на следващия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 1973 година.

Labels: 12
3
6